KunsteGrot sluit op hoë noot af met Doringdraadduwwels - Die Kwêvoël
November 30, 2017 December 7, 2017 kwevoel
Lank . . . lank gelede . . . in 1999, het drie dames as studente van Puk, vir jare as lede van die Universiteit se bekend Alabama Studentegroep saam gesing.
Dit het nie daar gebly nie en die drie het hul eie groepie, die Doringdraadduwweltjies gestig.
Onder hierdie naam het hulle aan talle talentfeeste deelgeneem en na ’n paar shows hulself die Doringdraadduwwels genoem.
Al drie is deesdae getroud met ’n huisgesin. Mari het vyf jaar gelede met haar gesin na Thabazimbi verhuis waar haar ouers, ds Dirk en Ronel Laufs, hul reeds weer hervestig het. Die ander twee lede, Heleen en Yolandi, bly steeds in Pretoria.
Die kontak met die Doringdraadduwwels het behoue gebly en met die loop van jare tree hulle per geleentheid op.
So was hulle dan ook uitgenooi om by die KunsteGrot op te tree met die Kersfees afsluiting Piekniek.
Die drie het hul uitmuntend van hul taak gekwyt en Thabazimbi kan trots wees dat een van die Doringdraadduwwels uit Thabazimbi kom.
Hul Kersfeesprogram het beide bestaan uit voorlesings oor die geboorte van Jesus, gewyde kersliedere asook ’n groot verskeidenheid van Engelse en Amerikaanse kersliedjies bestaan, om nie ons eie Chris Chameleon se Somerkersfees te vergeet nie.
’n Redelike vol saal het die kunstenaars begroet en het die vertoning besonder geniet. Na afloop van die vertoning het almal nog verder om hul piekniekmandjies gekuier.
Van links staande: Rita van die KunsteGrot, Heleen van Doringdraadduwwels, Mari van Thabazimbi wat vereer is met ’n spesiale ruiker vanaf haar Doringdraadduwweks-vriendinne en Yolandi en Mari beide van Doringdraadduwwels. Sittend voor: Chani wat gesorg het vir uitmuntende klavierbegeleiding tydens die groep se optrede.
Die Doringdraadduwwels in aksie op die KunsteGrot verhoog. Hulle is van links Yolandi, Mari en Heleen.
Van links voor. Belinda en . . . Agter: Almerie en Annette.
Die groep dames het besluit om die jaar op gesellige noot tydens die Kersfees Piekniek van die KunsteGrot te hou. Saam met hulle op die foto is Mari, een van die Doringdraadduwwels en Johan van Rensburg.
Van links: Alma, Christelle, Petro, Roné en Marlé.
Van links: Sarina, Karen, Annette en Dianelle.
Van links voor: Retha, Anneke en Mariska. Agter: Lizelle, Lindi, Gina, Kayla en Stellie.
Van links: Johan en Elsa du Toit, Mari (Laufs) van Jaarsveld saam met Hannelie en John van Rensburg.
← Flieks 1 Desember by die Kunstegrot
Thabazimbi Boogklub sluit die jaar af →